ang ganitong tunguhin ay siyang namumugad sa kanyang isipan, kung kaya'nang mapanhikan ni tirsong siya'nakasuot pangloob lamang ay hindi na siya nagkubli. ito rin ang nagatas sa kanyang matiwalang pagsalo sa makatang iyan sa hotel . at siya rin namang nagbigay sa kanya ng balak na kung maaari'lunurin na niya noon sa alak ng aliw ang boong pagkalalaki ng tinurang makata upanding magkamit na lamang ng kasiyahan ang kanyang mga hinahangad. subali'ngayong ang kanyang pain ay tila hihigitin na, at ang ibong pagkailapilap ay waring darapo na rin sa iniuumang niyang bitag, ay aywan ba niya'kung bakit siya na rin ang nagkagayong nasindakan ng loob, napatdahan ng dila at pinanglamigan ng boong katawan. higit kailan man ay noon pa lamang naniwala ang kanyang pagkamestisa na siya pala ay babae ring katulad ng manipis na kristal na napapanganib na lubha kapag nalalapit sa matigas na bakal. malayo pa po ba tayo sa pampang, mama?